Окръжен съд – Кюстендил на основание Заповед № РД-13-71/03.08.2026 г.

обявява подбор по документи за длъжността „Чистач“ – 1 щ.бр.

1. Описание на длъжността: Да почиства, дезинфекцира, подрежда и хигиенизира стаите, офисите, канцелариите, салоните, санитарните помещения, коридорите и други съдебни помещения; Да поддържа „английския двор“ и площите около съдебната палата в добро състояние, както и да носи, донася и пренася кореспонденция, писма, малки пратки, печатни материали и съобщения по нареждане на съответния функционален ръководител, на административния ръководител, съдебния администратор и главния счетоводител.
2. Изисквания за заемане на длъжността: Съгласно чл.340а, ал.1 ЗСВ кандидатът за съдебен служител следва: 2.1. да е български гражданин, гражданин на друга държава – членка на Европейския съюз, на друга държава – страна по Споразумението за Европейското икономическо пространство, или на Конфедерация Швейцария; 2.2. да е навършил пълнолетие; 2.3. да не е поставен под запрещение; 2.4. да не е осъждан на лишаване от свобода за умишлено престъпление от общ характер; 2.5. да не е лишен по съответен ред от правото да заема определена длъжност; 2.6. да отговаря на изискванията за заемане на длъжността.

Съгласно чл.340а, ал.2 ЗСВ кандидатът за съдебен служител следва: 2.7. да не е в йерархическа връзка на ръководство и контрол със съпруг или съпруга, с лице, с което е във фактическо съжителство, с роднини по права линия без ограничения, по съребрена линия до четвърта степен включително или по сватовство до четвърта степен включително; 2.8. да не е едноличен търговец, неограничено отговорен съдружник в търговско дружество, управител, търговски пълномощник, търговски представител, прокурист, търговски посредник, ликвидатор или синдик, член на орган на управление или контрол на търговско дружество или кооперация; 2.9. да не е съветник в общински съвет; 2.10. да не заема ръководна или контролна длъжност в политическа партия; 2.11. да не работи по трудово правоотношение при друг работодател, освен като преподавател във висше училище; 2.12. да не е адвокат, нотариус, частен съдебен изпълнител или упражнява друга свободна професия.

Да притежава минимум основно образование. Да са налице необходимите нравствени и професионални качества – лоялност, етично поведение, компетентност и отговорност, способност за работа в екип, комуникативни умения, самодисциплина.Познания по нормативната уредба на организацията и работата на съдебната администрация – Правилник за администрацията в съдилищата и Етичен кодекс на съдебните служители.

Минималният размер на основната заплата за длъжността „чистач“ е 669,00 евро. На служителите се заплаща ежемесечно и допълнително възнаграждение за ранг, както и за придобит трудов стаж и професионален опит.

3. Начин на провеждане на подбора:

Подборът да се проведе в един етап – в 3-дневен срок след изтичане на крайния срок за подаване на документи от кандидатите за длъжността „чистач“, същите да се докладват от съдебния администратор на Председателя на съда, който извършва подбора и издава заповед за спечелилия кандидат.

Съдебният администратор уведомява по телефона кандидатите за длъжността „чистач“ за резултата от подбора.

4. Необходими документи, място и срок на подаването им:

4.1. Писмено заявление за участие в подбора /по образец/; 4.2. Пълномощно за подаване на документи  (когато не се подават лично от кандидата); 4.3. Автобиография европейски тип; 4.4. Копие на Диплом за завършено образование; 4.5. Копия от документи, удостоверяващи продължителността на трудовия стаж; 4.6. Свидетелство за съдимост за подбор по документи - оригинал; 4.7. Медицинско свидетелство за работа - оригинал; 4.8. Документ, че кандидатът не страда от психически заболявания, удостоверено по съответния ред – оригинал; 4.9. Декларации от кандидата по чл.340а, ал.1 и ал.2 от ЗСВ -  по образец; 4.10. Декларация/съгласие за обработване на лични данни – по образец. 4.11. Копия от документи за придобити допълнителни квалификации, препоръки от предни работодатели и др.;

Копията на посочените документи следва да бъдат саморъчно заверени.

Кандидатите могат да подават и други свидетелства, сертификати и документи, които доказват тяхната квалификация и умения за обявената длъжност. 

Документите следва да бъдат окомплектовани в посочената по-горе последователност.

Кандидатите могат да подават лично или чрез пълномощник, с писмено пълномощно, документи за участие в подбора по документи в Окръжен съд – Кюстендил в Съдебната палата в гр.Кюстендил, ул. „Гороцветна“ № 31, партер – регистратура, всеки работен ден от 09.00 часа до 17.00 часа в 14-дневен срок, считано от публикуване на обявата – от 07.08.2026 г. до 21.08.2026 г. включително.

За резултата от подбора съдебният администратор да уведоми кандидатите по телефона.

Публикувана на 07.08.2026 г.

